RESOLUCIÓN do 6 de setembro de 2023 pola que se publica a concesión das prazas para os grupos de tecnificación e de rendemento deportivo, ao abeiro da Orde do 3 de xullo de 2023 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2023/24, e se procede á súa convocatoria (código de procedemento PR952A).
Vicepresidencia Primeira e Consellería de Presidencia, Xustiza e Deportes — III. Outras disposicións — 14/09/2023

Antecedentes:
Primeiro. No Diario Oficial de Galicia número 133, do 13 de xullo, publicouse a Orde do 3 de xullo de 2023 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2023/24, e estableceuse no seu artigo 5 un prazo límite de presentación das solicitudes dun mes a partir do día seguinte ao da súa publicación no DOG.
Segundo. Unha vez que todas as federacións obxecto desta convocatoria presentaron as solicitudes correspondentes, o 28 de agosto de 2023 a Comisión de Selección comunícalles ás federacións solicitantes a listaxe provisional de avaliación de solicitudes admitidas, excluídas e pendentes de emenda presentadas ao abeiro da mencionada resolución de convocatoria, para a formulación de alegacións, emendar erros ou achegar documentación.
Terceiro. O 6 de setembro de 2023 a Comisión de Selección eleva o informe-proposta de valoración á Secretaría Xeral para o Deporte. Nesa mesma data a Secretaría Xeral para o Deporte emite a proposta de resolución definitiva tendo en conta que non figuran no procedemento nin son tidos en conta na resolución outros feitos nin outras alegacións ou probas que as aducidas polas persoas interesadas.
Fundamentos xurídicos
– Lei 3/2012, do 2 de abril, do deporte de Galicia.
– Orde do 3 de xullo de 2023 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2023/24, e se procede á súa convocatoria (código de procedemento PR952A).
– Lei 39/2015, do 1 de outubro, do procedemento administrativo común das administracións públicas.
– Decreto 117/2022, do 23 de xuño, polo que se establece a estrutura orgánica da Vicepresidencia Primeira e Consellería de Presidencia, Xustiza e Deportes.
Acreditadas as actuacións levadas a cabo pola Comisión de Selección a que se refire o artigo 10 da Orde do 3 de xullo de 2023 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2023/24, tendo en conta a proposta de resolución da Secretaría Xeral para o Deporte, logo do estudo detallado das solicitudes formuladas en que se comprobou a concorrencia dos requisitos requiridos, e en virtude das atribucións que me foron conferidas,
Primeiro. Outorgarlles as prazas para o uso das instalacións do Centro Galego de Tecnificación Deportiva ás persoas deportistas que se recollen no anexo I (grupo de tecnificación) e II (grupo de rendemento) desta proposta de resolución, ordenadas alfabeticamente, unha vez aplicados os criterios establecidos nos artigos 18, 19, 21, 22 e 23 das bases reguladoras do procedemento.
Segundo. Denegar as solicitudes que se recollen no anexo III (grupo de tecnificación) e IV (grupo de rendemento) desta proposta de resolución, ordenadas alfabeticamente, por non obter a condición de persoa beneficiaria con base no establecido nos artigos 18, 19, 21, 22 e 23 das bases reguladoras do procedemento.
Terceiro. Publicar as puntuacións outorgadas a cada persoa deportista no anexo V (grupo de tecnificación) e VI (grupo de rendemento) desta resolución.
Cuarto. Esta resolución publicarase no Diario Oficial de Galicia, exporase na páxina web da Secretaría Xeral para o Deporte http://deporte.xunta.gal/ e seralles notificada ás federacións deportivas galegas solicitantes.
Esta resolución esgota a vía administrativa e contra ela pode interporse un recurso potestativo de reposición ante a persoa titular da Vicepresidencia Primeira e Consellería de Presidencia, Xustiza e Deportes no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 125 da Lei 39/2015, do 1 de outubro, do procedemento administrativo común das administracións públicas, ou ben un recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de setembro de 2023
Listaxe de persoas deportistas admitidas para as instalacións do CGTD (Pontevedra).
Ordenadas por deporte e orde alfabética.
– A listaxe está ordenada por cada modalidade e especialidade deportiva.
– Segundo indica o artigo 12.3, «[...], a persoa beneficiaria disporá dun prazo de dez días para a súa aceptación; transcorrido este sen que se produza manifestación expresa, entenderase tacitamente aceptada».
– No artigo 12.4 di: «As baixas que se produzan unha vez publicada a listaxe definitiva teñen que ser comunicadas inmediatamente e por escrito polo/a interesado/a á dirección de correo cgtd@xunta.gal para que poidan ser cubertas».
Listaxe de persoas deportistas admitidas para as instalacións do CGTD (Pontevedra).
a) Bolsas de residente 2.
Ordenadas por orde alfabética.
b) Bolsas de externo 2.
Ordenadas por orde alfabética.
– Segundo indica o artigo 12.3: «[...], a persoa beneficiaria disporá dun prazo de dez días para a súa aceptación; transcorrido este sen que se produza manifestación expresa, entenderase tacitamente aceptada».
– No artigo 12.4 di: «As baixas que se produzan unha vez publicada a listaxe definitiva teñen que ser comunicadas inmediatamente e por escrito polo/a interesado/a á dirección de correo cgtd@xunta.gal para que poidan ser cubertas».
Listaxe de solicitudes denegadas para as instalacións do CGTD (Pontevedra).
Ordenadas por deporte e orde alfabética.
Motivo da non concesión da bolsa:
a) Non cumpre os requisitos académicos.
b) Non obtén «apto» na análise médica.
c) Non cumpre as bases da convocatoria.
d) Renuncia á bolsa concedida.
e) Superado o límite de alumnado por curso establecido pola Consellería de Cultura, Educación e Ordenación Universitaria.
f) Informe técnico negativo da federación (artigo 22.d).
g) Cota de prazas de tecnificación da modalidade cubertas, segundo o artigo 22.5.
Listaxe de solicitudes excluídas para as instalacións do CGTD (Pontevedra).
Ordenadas por orde alfabética.
Motivo da non concesión da bolsa:
a) Non obtén «apto» na análise médica.
b) Non cumpre as bases da convocatoria.
c) Renuncia á bolsa concedida.
d) Informe técnico negativo da federación (artigo 22.d).
e) Cota de prazas da modalidade cubertas, segundo o artigo 19.
a) Listaxe de persoas deportistas admitidas para as instalacións do CGTD (Pontevedra).
Ordenadas por deporte e orde de puntuación.
b) Listaxe de solicitudes denegadas para as instalacións do CGTD (Pontevedra).
Ordenadas por deporte e orde de puntuación.
a) Listaxe de persoas deportistas admitidas para as instalacións do CGTD (Pontevedra).
Bolsas de residente 2.
Ordenadas por orde de puntuación.
b) Listaxe de persoas deportistas admitidas para as instalacións do CGTD (Pontevedra).
Bolsas de externo 2.
Ordenadas por orde de puntuación.
c) Listaxe de solicitudes excluídas para as instalacións do CGTD (Pontevedra)
Ordenadas por orde alfabética.